અમદાવાદઃ મહેસાણામાં ગઈ કાલે ફરજ દરમિયાન તબિયત લથડતાં એક એસઆરપી જવાનની મોત થયું હોવાનું જાણવા મળે છે. ગઈ કાલે પાટીદારોના જેલ ભરો આંદોલન દરમિયાન મહેસાણામાં જ ફરજ બજાવી રહેલા એક એસઆરપી જવાનની અચાનક જ તબિયત લથડતાં તેને સારવાર માટે સિવિલ હોસ્પિટલમાં ખસેડવામાં આવ્યો હતો જ્યાં સારવાર દરમિયાન તેનું મોત થયું હતું. બનાવની જાણ થતાં ઉચ્ચ પોલીસ અધિકારીઓ સિવિલ ખાતે પહોંચી ગયા હતા. મોડી રાત સુધી મૃતકનું નામ જાણવા મળ્યું ન હતું.